CELEX: 62021CN0480
Language: da
Date: 2021-08-03 00:00:00
Title: Sag C-480/21: Anmodning om præjudiciel afgørelse indgivet af Supreme Court (Irland) den 3. august 2021 — W O og J L mod Minister for Justice and Equality

27.9.2021   
            
            
               DA
            
            
               Den Europæiske Unions Tidende
            
            
               C 391/16
            
         
      Anmodning om præjudiciel afgørelse indgivet af Supreme Court (Irland) den 3. august 2021 — W O og J L mod Minister for Justice and Equality
      (Sag C-480/21)
      (2021/C 391/23)
      Processprog: engelsk
      
         Den forelæggende ret
      
      Supreme Court
      
         Parter i hovedsagen
      
      
         De eftersøgte personer: W O og J L
      
         Den begærende part: Minister for Justice and Equality
      
         Præjudicielle spørgsmål
      
      
                  1.
               
               
                  Skal den test, som er fastsat i LM-dommen (1) og bekræftet i L og P-dommen (2), anvendes, når der er en reel risiko for, at de eftersøgte personer vil blive stillet for domstole, som ikke er oprettet ved lov?
               
            
                  2.
               
               
                  Skal den test, som er fastsat i LM-dommen og bekræftet i L og P-dommen, anvendes, når en person, der ønsker at gøre indsigelse mod en anmodning i henhold til en europæisk arrestordre, ikke kan godtgøre, om betingelserne i denne test er opfyldt, da det på dette tidspunkt ikke er muligt at fastslå sammensætningen af de domstole, som den pågældende vil blive stillet for på grund af den vilkårlige måde, hvorpå sagerne fordeles?
               
            
                  3.
               
               
                  Udgør manglen på effektive retsmidler til at anfægte gyldigheden af dommerudnævnelser i Polen under omstændigheder, hvor det fremgår, at de eftersøgte personer ikke på dette tidspunkt kan godtgøre, at de domstole, som de vil blive stillet for, vil være sammensat af dommere, der ikke er gyldigt udnævnt, en tilsidesættelse af det væsentligste indhold af retten til en retfærdig rettergang, hvilket forpligter den fuldbyrdende stat til at afslå at overgive de eftersøgte personer?
               
            
         (1)  Sag C-216/18 PPU, ECLI:EU:C:2018:586.
      
         (2)  Sager C-354/20 PPU og C-412/20 PPU, ECLI:EU:C:2020:1033.